На основу члана 50. Закона о јавним предузећима ("Службени гласник РС", бр. 119/2012), члана 37. Статута Града Ниша ("Службени лист Града Ниша", бр. 88/2008) и члана 14. Одлуке о основању Јавног комуналног предузећа Дирекција за јавни превоз Града Ниша ("Службени лист Града Ниша", бр. 51/2013- пречишћен текст)

Скупштина Града Ниша, на седници одржаној \_\_\_\_\_\_\_\_2013. године, донела је

Р Е Ш Е Њ Е

I

**Даје се сагласност** на Програм о изменама и допунама Програма пословања ЈКП Дирекција за јавни превоз Града Ниша за 2013. годину, усвојен од стране Надзорног одбора ЈКП Дирекција за јавни превоз Града Ниша, Oдлуком број 2087/13 од 05.12.2013. године.

II

Решење доставити: Јавном комуналном предузећу Дирекција за јавни превоз Града Ниша, Управи за комуналне делатности, енергетику и саобраћај, Управи за финансије, изворне приходе локалне самоуправе и јавне набавке , Министарству грађевинарства и урбанизма, Министарству спољне и унутрашње трговине и телекомуникација, Министарству рада, запошљавања и социјалне политике, Министарству финансија и Министарству регионалног развоја и локалне самоуправе.

Број: \_\_\_\_\_\_\_\_\_\_\_\_\_

У Нишу, \_\_\_\_\_\_\_2013. године

СКУПШТИНА ГРАДА НИША

ПРЕДСЕДНИК

Проф. др Миле Илић

**О б р а з л о ж е њ е**

Надзорни одбор ЈКП Дирекција за јавни превоз Града Ниша, Одлуком број 2087/13 од 05.12.2013. године, усвојио је Програм о изменама и допунама Програма пословања за 2013. годину и исти је достављен Управи за комуналне делатности, енергетику и саобраћај на даљи поступак, у циљу добијања сагласности Скупштине Града као оснивача.

Програм пословања за 2013. годину бр.146/13 од 24.01.2013. године са изменама и допунама бр.980/13 од 06.06.2013. године мења се у тачки 5 ''Кадрови '', тачки 6 ''Финансијски план '' и тачки 7 ''Прилози'' .

У тачки 5 ''Кадрови '' мења се укупан број запослених у 2013. години на основу поверених послова организације рада приградске аутобуске станице, имајући у виду неопходност да се запосле још 2 радника са средњом стручном спремом који би радили на пословима диспичера. Сходно томе промењене су табела 4. Кадрови по квалификационој структури, табела 7. Основна делатност, администрација и менаџмент и табела 8. Планирана динамика пријема нових радника.

У тачки 6 - ''Финансијски план'', подтачка 6.5 Политика зарада , мења се табела број 15 Планирана средства за исплату зарада, тако да се мењају износи планираних бруто I зарада за јун, јул, август, септембар и децембар 2013. године, док износ Укупно планираних бруто I зарада за 2013. годину остаје непромењен.

У тачки 7 - ''Прилози'', мења се прилог 4 Зараде и издаци - План 2013- Новозапослени и прилог 5 Зараде и издаци- План 2013- Збир (старозапослени + новозапослени) .

Управа за финансије, изворне приходе локалне самоуправе и јавне набавке је на Програм о изменама и допунама Програма пословања ЈКП Дирекција за јавни превоз Града Ниша за 2013. годину доставила мишљење број 11-1819/2013 од 09.12.2013. године.

Управа за комуналне делатности, енергетику и саобраћај је разматрајући достављени Програм, утврдила да је исти сачињен у складу са важећим законским прописима и предлаже доношење решења као у диспозитиву.

НАЧЕЛНИК

Миодраг Брешковић